b'\n_START_ARTICLE_\nForschungs- und Gedenkst\xc3\xa4tte Normannenstrasse\n_START_PARAGRAPH_\nForschungs- und Gedenkst\xc3\xa4tte Normannenstrasse, ogs\xc3\xa5 kendt som Stasi Museum, er et museum og forskningscenter, der er indrettet i den tidligere \xc3\xb8sttyske efterretningstjeneste Stasis hovedkvarter i bydelen Lichtenberg i Berlin, Tyskland._NEWLINE_Bygningen fungerer desuden som mindesm\xc3\xa6rke for ofrene for det politiske system i DDR. Den permanente udstilling omfatter bl.a. Stasi-chefen Erich Mielkes arbejdesv\xc3\xa6relser. Stedet drives af Antistalinistische Aktion Berlin-Normannenstra\xc3\x9fe \xe2\x80\x93 en forening, der blev dannet af en gruppe borgerretsfork\xc3\xa6mpere i 1990.'